Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: okból jogtalanul megfosztottak kárpótlásáról szóló 1992. évi XXXII. törvény alapján 1994. március 7-én kelt és az
Paragraph Index: 296

1995. június 16-án átvételre került, melyre ügyfelünk 1995. július 6-án írott, fellebbezésnek címzett, de tartalmát tekintve a Központi Irattár válaszáig türelmet kérõ levelet küldött a hivatalba. E fellebbezést jogelõdünk tartalma szerint bírálta el, nem tekintette keresetnek, így az nem került továbbításra a bíróság felé. Álláspontom szerint jogelõdünk mulasztott akkor, amikor a kérelmezõ 1995. június 6-án kelt fellebbezésnek címzett, a keresetindításra nyitva álló 30 napos határidõn belül 3 példányban benyújtott levelét, annak tartalmától függetlenül nem továbbította a bíróság részére.” A KKI fõigazgatója a panaszos 2002. augusztus 23-án kelt „keresetét, közigazgatási iratanyagát és a Központi Kárrendezési Iroda ellenkérelmét” továbbította a Fõvárosi Bíróságnak. A vizsgálat megállapította, hogy panaszos kérelmét elsõ fokon elutasító – de a bíróság által felülvizsgálható – határozat ellen az 1995. június 6-án kelt jogorvoslati kérelmet panaszos a törvényes határidõben a jogelõd OKKH-hoz benyújtotta. Az említett jogorvoslati kérelemnek a bírósághoz való továbbítását az OKKH elmulasztotta. Azt csak a benyújtását követõ több mint 7 év (!) elteltével, az országgyûlési biztos megkeresését követõen továbbította a KKI a bírósághoz. A mulasztás panaszos jogállamiságból fakadó jogbiztonsághoz való jogának, valamint jogorvoslathoz való jogának sérelmét eredményezte, mely az említett alkotmányos jogokkal összefüggésben visszásságot idézett elõ. Tekintettel arra, hogy a KKI a jogorvoslati kérelmet végül megküldte a hatáskörrel rendelkezõ illetékes bírósághoz, és az már az ügy tárgyalására a határnapot kitûzte, az országgyûlési biztos az ajánlástól eltekintett, de felhívta a KKI fõigazgatóját annak vizsgálatára, hogy a határozattal elutasított kárpótlási ügyek aktáiban találhatók-e további, határidõben el nem intézett jogorvoslati kérelmek, és ha igen, annak okait tárja fel. A KKI fõigazgatója a felszólításnak eleget tett, és a biztost tájékoztatta a megtett intézkedéseirõl. Az országgyûlési biztos a választ és tett intézkedéseket tudomásul vette. OBH 3411/2002. A jogorvoslathoz való joggal összefüggõ visszásságot okoz a Központi Kárrendezési Iroda (KKI) eljárása, ha a határozata ellen benyújtott keresetlevelet nem továbbítja a bírósághoz. A jogbiztonság elvét sérti a KKI eljárása, ha az ügyintézési határidõt túllépi. Az országgyûlési biztoshoz intézett beadványában panaszos a Központi Kárrendezési Iroda (KKI) Kárpótlási Fõosztályának – nyugdíjfelemelési ügyében folytatott – eljárását sérelmezte. Az országgyûlési biztos a jogbiztonság elve, valamint a jogorvoslathoz való jog megsértésének gyanúja miatt indított vizsgálatot. A KKI fõigazgatójának írásos tájékoztatása és a hozzá csatolt közigazgatási iratokban foglaltak alapján megállapítható, hogy panaszos a KKI jogelõdjétõl – az Országos Kárrendezési és Kárpótlási Hivataltól (OKKH) – az 1992. szeptember 5. napján kelt beadványában nyugati hadifogságban töltött idejére tekintettel nyugdíjának rendezését kérte. A panaszos a benyújtott adatkérõ lapon úgy nyilatkozott, hogy Németország területén (Kruman) 1944. szeptember 17-tõl 1946. június 27. napjáig amerikai fennhatóság alatt hadifogolyként volt fogva tartva. A panaszos 1992. október 1-jén kitöltött újabb adatkérõ lapjához csatolta Nagykõrös Város Önkormányzata Polgármesteri Hivatala jegyzõje elõtt, két tanú által tett nyilatkozatot. Panaszos hadifogságban tartásának helyére és idejére vonatkozó tanúnyilatkozatok azonosak panaszos 1992. szeptember 5. napján kelt adatkérõ lapján feltüntetettekkel. A panaszos 1992. szeptember 15-én újabb beadványában a nyugdíjrendezés helyett kárpótlási jegyben való kárpótlás megállapítását kérte. 1992. szeptember 2-án OKKH arról tájékoztatta panaszost, hogy nyugdíjrendezés helyett

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes